‘World Café’ i gimcana esportiva contra la violència en l’esport escolar
19 de febrer 2018

![](/media/3bvlllf1/72-img_5896-c.jpg)  
  

El passat divendres, 16 de febrer, es va iniciar el programa d’Accions de Prevenció de la Violència a l’Esport Escolar. Este programa està impulsat per l’Ajuntament de Sagunt a través de la regidoria d’Esports i el programa d’Esport en Edat Escolar. 

L’esdeveniment va tindre lloc al gimnàs cobert del poliesportiu municipal (internuclis), on es van reunir al voltant de 88 persones. Tots els participants pertanyien a 8 grups: moderadors de taula, jóvens esportistes, monitors, pares i mares, àrbitres i jutges, professors d’educació física, esportistes d’elit i periodistes. L’activitat va estar organitzada per l'associació de Vitòria Rol-kirol, i es va realitzar des de les 18.00 fins a les 20.00 hores.

  

![](/media/ui2dma0h/72-img_5884-c.jpg)  
  
La primera activitat, el ‘World Café’, va funcionar com una mena de col·loqui o taula redona. Es van preparar 9 taules al recinte i, a cada taula, es col·locava un integrant de cada un dels grups participants de l’activitat. El presentador de l'activitat, i portaveu de Rol-kirol, va llançar dos preguntes i l’objectiu era debatre per grups, des del punt de vista de cada integrant de cada taula, la pregunta en qüestió. La primera pregunta va ser la de “Definir les característiques del jove esportista saguntí”. Per al debat s’establiren uns 12 minuts i, passat este temps, es va procedir a un descans on tots els participants van berenar café i dolços. Passat el descans, cada participant havia d’anar a una taula diferent de la inicial, on es debatria la segona pregunta: “¿Què pot fer cada integrant des del seu rol per a combatre la violència a l’esport?”. En acabar, els resultats d’ambdós preguntes es van exposar pels moderadors de cada taula.  

La segona part de l’esdeveniment va consistir en una gimcana esportiva de jocs. L’objectiu d’esta activitat era el de recrear les sensacions i sentiments que experimenta un esportista durant un partit o competició. Al pavelló gimnàs es van col·locar 5 moderadors que explicaven 5 jocs diferents i l’objectiu era que cada grup passara per cada un dels jocs del recinte. La temàtica dels jocs va ser molt variada, des d'una carrera de pedra, paper i tisora, fins a un concurs de dibuix o el muntatge d’un castell de cartes. En acabar totes les proves, els assistents es van unir en “pinya” i el coordinador de tota l’activitat va donar per finalitzada la sessió.

  

![](/media/tq3dcj0r/72-dsc_7713-c.jpg)  
  
L’esdeveniment, que es va realitzar sense problemes de cap tipus, va deixar molt bones sensacions al públic assistent. Des de pares d’esportistes fins a esportistes d’elit, com l’atleta Laura Méndez o el futbolista David Navarro, els representants de cada grup van veure en el ‘World Café’ una oportunitat per a poder exterioritzar les inquietuds de cada grup i, a més, una forma d'aprendre com es veuen les activitats esportives des de diversos punts de vista. A més, la gimcana va suposar un colp d’aire fresc on tots els participants van col·laborar entre ells i van tindre una experiència divertida.  

  

![](/media/wzvpfp5r/72-img_5882-c.jpg)  
  
El programa d’Accions de Prevenció de la Violència a l’Esport Escolar estarà actiu fins al divendres 25 de maig, mentrestant es realitzaran tres tallers de formació de coordinadors amb la intenció d’assentar unes bases sòlides per als assistents i per a la prevenció de qualsevol indici de violència a l’esport escolar.  

*   [](http://www.facebook.com/sharer.php?u=https://aytosagunto.es/va/actualitat/world-cafe-i-gimcana-esportiva-contra-la-violencia-en-l-esport-escolar/ "Facebook")
*   [](http://twitter.com/share?url=https://aytosagunto.es/va/actualitat/world-cafe-i-gimcana-esportiva-contra-la-violencia-en-l-esport-escolar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/world-cafe-i-gimcana-esportiva-contra-la-violencia-en-l-esport-escolar/ "Linked In")
*   [](mailto:?body=https://aytosagunto.es/va/actualitat/world-cafe-i-gimcana-esportiva-contra-la-violencia-en-l-esport-escolar/)